CELEX: 31996D0103
Language: ro
Date: 1996-01-25 00:00:00
Title: Decizia Comisiei din 25 ianuarie 1996 de modificare a capitolului 14 din anexa I la Directiva 92/118/CEE a Consiliului de stabilire a condițiilor de sănătate publică și animală care reglementează schimburile și importurile în Comunitate de produse care nu intră sub incidența condițiilor menționate, stabilite de normele comunitare speciale menționate în anexa A punctul I la Directiva 89/662/CEE și, în ceea ce privește agenții patogeni, în Directiva 90/425/CEEText cu relevanță pentru SEE.

03/Volumul 18
            
            
               RO
            
            
               Jurnalul Ofícial al Uniunii Europene
            
            
               140
            
         31996D0103
   
               L 024/28
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 25 ianuarie 1996
   de modificare a capitolului 14 din anexa I la Directiva 92/118/CEE a Consiliului de stabilire a condițiilor de sănătate publică și animală care reglementează schimburile și importurile în Comunitate de produse care nu intră sub incidența condițiilor menționate, stabilite de normele comunitare speciale menționate în anexa A punctul I la Directiva 89/662/CEE și, în ceea ce privește agenții patogeni, în Directiva 90/425/CEE
   (Text cu relevanță pentru SEE)
   (96/103/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 92/118/CEE din 17 decembrie 1992 de stabilire a condițiilor de sănătate publică și animală care reglementează schimburile și importurile în Comunitate de produse care nu intră sub incidența condițiilor menționate, stabilite de normele comunitare speciale menționate în anexa A punctul I în Directiva 89/662/CEE și, în ceea ce privește agenții patogeni, la Directiva 90/425/CEE (1), astfel cum a fost modificată ultima dată prin Directiva 95/339/CE (2), în special articolul 15 alineatul (2),
   întrucât aplicarea prevederilor stabilite a determinat anumite dificultăți în ceea ce privește schimburile și importurile de gunoi de grajd, în special pentru exploatațiile din zonele de frontieră; întrucât, având în vedere experiența acumulată, cerințele care reglementează schimburile și importurile de gunoi de grajd trebuie, prin urmare, modificate;
   întrucât schimburile și importurile de gunoi de grajd netransformat pot fi o sursă de îmbolnăvire a animalelor; întrucât schimburile și importurile de gunoi de grajd obținut de la anumite specii de animale trebuie, prin urmare, interzise;
   întrucât, cu toate acestea, în anumite condiții foarte specifice, schimburile cu anumite tipuri de gunoi de grajd trebuie autorizat; întrucât aceste schimburi trebuie efectuate sub supravegherea autorităților competente din statele membre;
   întrucât, din motive de claritate, capitolul 14 din anexa I la Directiva 92/118/CEE trebuie reformulat;
   întrucât măsurile stabilite prin prezenta decizie sunt conforme cu avizul Comitetului permanent veterinar,
   ADOPTĂ PREZENTA DECIZIE:
   Articolul 1
   Capitolul 14 din anexa I la Directiva 92/118/CEE se înlocuiește cu anexa la prezenta decizie.
   Articolul 2
   Prezenta decizie se aplică de la 2 februarie 1996.
   Articolul 3
   Prezenta decizie se adresează statelor membre.
   
      Adoptată la Bruxelles, 25 ianuarie 1996.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 62, 15.3.1993, p. 49.
   
      (2)  JO L 200, 24.8.1995, p. 36.
   ANEXĂ
   
      „CAPITOLUL 14
      Gunoi de grajd
      În înțelesul prezentului capitol, gunoi de grajd înseamnă orice excremente și/sau urină provenite de la animale biongulate, ecvidee și/sau păsări de curte, cu sau fără așternut, și guano.
      I.   Gunoi de grajd netransformat
      A.   Schimburile cu gunoi de grajd netransformat
      
                  (a)
               
               
                  Schimburile cu gunoi de grajd netransformat provenit de la alte specii decât păsări de curte sau ecvidee este interzis, cu excepția gunoiului de grajd:
                  
                              —
                           
                           
                              dintr-o regiune care nu este supusă nici unor restricții pe motivul existenței unei boli transmisibile grave și
                           
                        
                              —
                           
                           
                              destinat împrăștierii, sub supravegherea autorităților competente, pe un teren ce face parte dintr-o singură exploatație amplasată de ambele părți ale frontierei dintre două state membre;
                           
                        
            
                  (b)
               
               
                  Cu toate acestea, prin derogare de la litera (a), un stat membru poate acorda o autorizație specifică pentru introducerea pe teritoriul său:
                  
                              —
                           
                           
                              a gunoiului de grajd destinat transformării într-o unitate special desemnată în acest scop de autoritățile competente, în vederea realizării produselor menționate la punctul II de mai jos. La autorizarea acestor unități, trebuie să se țină seama de originea gunoiului de grajd sau
                           
                        
                              —
                           
                           
                              a gunoiului de grajd destinat împrăștierii pe o exploatație. Acest gen de schimburi poate avea loc doar cu aprobarea autorităților competente atât din statul membru de origine, cât și din statul membru de destinație. La acordarea aprobării trebuie să se țină seama, în special, de originea gunoiului de grajd, de destinația acestuia și de considerente privind sănătatea animală și siguranța.
                           
                        În aceste cazuri, gunoiul de grajd trebuie însoțit de un certificat de sănătate care respectă modelul stabilit în procedura prevăzută la articolul 18.
               
            2.   Schimburile cu gunoi de grajd netransformat de la păsări de curte se supune următoarelor condiții:
      
                  (a)
               
               
                  gunoiul de grajd trebuie să provină dintr-o regiune care nu este supusă nici unor restricții pe motivul existenței bolii Newcastle sau a gripei aviare;
               
            
                  (b)
               
               
                  de asemenea, gunoiul de grajd netransformat provenind de la cârdurile de păsări de curte vaccinate împotriva bolii Newcastle nu trebuie să fie livrat într-o regiune care a obținut statutul de zonă care nu se supune obligației de vaccinare împotriva bolii Newcastle în temeiul articolului 12 alineatul (2) din Directiva 90/539/CEE;
               
            
                  (c)
               
               
                  gunoiul de grajd trebuie să fie însoțit de un certificat de sănătate care respectă modelul stabilit de procedura prevăzută la articolul 18.
               
            3.   Schimburile cu gunoi de grajd netransformat de la ecvidee nu se supune condițiilor de sănătate animală.
      B.   Importurile de gunoi de grajd netransformat
      Importurile de gunoi de grajd netransformat se supun următoarelor condiții:
      
                  1.
               
               
                  gunoiul de grajd trebuie să îndeplinească, în funcție de speciile în cauză, cerințele de la partea A punctul 1 litera (a) de mai sus;
               
            
                  2.
               
               
                  gunoiul de grajd trebuie să fie însoțit de un certificat în conformitate cu articolul 10.
               
            II.   Gunoi de grajd transformat și produse din gunoi de grajd transformat
      Toate îngrășămintele organice trebuie să fie tratate pentru a se asigura faptul că produsul nu conține agenți patogeni.
      A.   Schimburile cu gunoi de grajd transformat și produse din gunoi de grajd transformat se supune următoarelor condiții:
      
                  1.
               
               
                  trebuie să provină de la o unitate aprobată de autoritățile competente;
               
            
                  2.
               
               
                  trebuie:
                  
                              —
                           
                           
                              să nu conțină salmonella (să nu existe salmonella în 25 g de produs tratat);
                           
                        
                              —
                           
                           
                              să nu conțină enterobacterii (conform numărătorii bacteriilor aerobe: < 1 000 cfu pe gram de produs tratat);
                           
                        
                              —
                           
                           
                              să fi fost supuse procesului de reducere a bacteriilor care produc spori și a producerii de toxine;
                           
                        
            
                  3.
               
               
                  trebuie depozitate astfel încât, odată transformate, să nu fie posibile contaminarea sau infectarea secundară și umiditatea.
                  Prin urmare, trebuie depozitate în:
                  
                              —
                           
                           
                              silozuri bine sigilate și izolate sau
                           
                        
                              —
                           
                           
                              ambalaje sigilate corect (pungi de plastic sau «saci mari»).
                           
                        
            B.   Importurile de gunoi de grajd transformat și produse din gunoi de grajd transformat se supun următoarelor condiții:
      
                  1.
               
               
                  trebuie să respecte cerințele de la partea A de mai sus;
               
            
                  2.
               
               
                  trebuie să fie însoțite de un certificat în conformitate cu articolul 10.
               
            III.   Guano
      
      Schimburile și importurile de «guano» nu se supun nici uneia dintre condițiile de sănătate animală.”